cyanic-selkie/wikianc huggingface dataset:
চর্যাপদের কবিগণ
আবিষ্কৃত পুঁথিটিতে ৫০টি চর্যায় মোট ২৪ জন সিদ্ধাচার্যের নাম পাওয়া যায়। এঁরা হলেন: লুই, কুক্কুরী, বিরুআ, গুণ্ডরী, চাটিল, ভুসুকু, কাহ্ন, কাম্বলাম্বর, ডোম্বী, শান্তি, মহিত্তা, বীণা, সরহ, শবর, আজদেব, ঢেণ্ঢণ, দারিক, ভাদে, তাড়ক, কঙ্কণ, জঅনন্দি, ধাম, তান্তী পা, লাড়ীডোম্বী। এঁদের মধ্যে লাড়ীডোম্বীর পদটি পাওয়া যায়নি। ২৪, ২৫ ও ৪৮ সংখ্যক পদগুলি হরপ্রসাদ শাস্ত্রী আবিষ্কৃত পুঁথিতে না থাকলেও ডক্টর প্রবোধচন্দ্র বাগচী আবিষ্কৃত তিব্বতি অনুবাদে এগুলির রচয়িতার নাম উল্লিখিত হয়েছে যথাক্রমে কাহ্ন, তান্তী পা ও কুক্কুরী। এই নামগুলির অধিকাংশই তাদের ছদ্মনাম এবং ভনিতার শেষে তারা নামের সঙ্গে 'পা' (<পদ) শব্দটি সম্ভ্রমবাচক অর্থে ব্যবহার করতেন।
সাধারণভাবে লুইপাদকেই আদি সিদ্ধাচার্য মনে করা হয়। তাঞ্জর বর্ণনা অনুযায়ী তিনি ছিলেন বাঙালি। তিনি মগধের বাসিন্দা ছিলেন ও রাঢ় ও ময়ূরভঞ্জে আজও তার নাম শ্রদ্ধাভরে স্মরণ করা হয়। চর্যার টীকায় তার অন্য নাম লূয়ীপাদ বা লূয়ীচরণ। ১ ও ২৯ সংখ্যক পদদুটি তার রচিত।
চর্যার পুঁথিতে সর্বাধিক সংখ্যক পদের রচয়িতা কাহ্ন বা কাহ্নপাদ। তিনি কৃষ্ণাচার্য, কৃষ্ণপাদ ও কৃষ্ণবজ্র নামেও পরিচিত। পুঁথিতে তার মোট ১১টি পদ (পদ- ৭, ৯, ১১, ১২, ১৮, ১৯, ২৪, ৩৬, ৪০, ৪২ ও ৪৫) পাওয়া যায়। ইনি ওড়িশার এক ব্রাহ্মণ বংশে জন্মগ্রহণ করেন বলে জানা যায়। শৌরসেনী অপভ্রংশ ও মাগধী অপভ্রংশজাত বাংলায় তিনি পদ রচনা করতেন। ভুসুকুপাদ বাঙালি ছিলেন বলে অনেকের অনুমান। কেউ কেউ তাকে চর্যাগানের শান্তিপাদের সঙ্গে অভিন্ন মনে করেন। চর্যার পুঁথিতে তার আটটি পদ (পদ- ৬, ২১, ২৩, ২৭, ৩০, ৪১, ৪৩, ৪৯) আছে। এছাড়া সরহপাদ চারটি (পদ- ২২, ৩২, ৩৮, ৩৯), কুক্কুরীপাদ তিনটি(পদ- ২, ২০, ৪৮) এবং শান্তিপাদ (পদ- ১৫ ও ২৬) ও শবরপাদ দুইটি পদ (পদ- ২৮ ও ৫০) রচনা করেন। একটি করে পদ রচনা করেন বিরুআ (পদ ৩), গুণ্ডরী (পদ ৪), চাটিল (পদ ৫), কম্বলাম্বরপাদ (পদ ৮), ডোম্বীপাদ (পদ ১৪), মহিণ্ডা (পদ ১৬), বীণাপাদ (পদ ১৭), আজদেব (পদ ৩১), ঢেণ্ঢণ (পদ ৩৩), দারিক (পদ ৩৪), ভদ্রপাদ (পদ ৩৫), তাড়ক (পদ ৩৭), কঙ্কণ (পদ ৪৪), জঅনন্দি (পদ ৪৬), ধাম (পদ ৪৭) ও তান্তী পা (পদ ২৫, মূল বিলুপ্ত)। নাড়ীডোম্বীপাদের পদটি পাওয়া যায় না।
কঙ্কণ পা
চর্যাপদ গ্রন্থে কঙ্কণ পার একটি পদ গৃহীত হয়েছে। কঙ্কণ কম্বলাম্বরের বংশজ। তিনি প্রথম জীবনে বিষ্ণুনগরের রাজা ছিলেন। তার চর্যাপদের ভাষায় অপভ্রংশের ছাপ পাওয়া যায়। তার জীবৎকাল নয় শতকের শেষভাগ। তিনি দারিক পার শিষ্য ছিলেন বলে অনুমান করা হয়।
আর্যদেব পা
চর্যাপদ গ্রন্থে আর্যদেব পার একটি পদ গৃহীত হয়েছে। আর্যদেব পা কম্বলাম্বরের সমকালীন। তারানাথের মতে তিনি ছিলেন মেবারের রাজা এবং গোরক্ষনাথের শিষ্য। তার পদের ভাষা উড়িয়া। তিনি আট শতকের প্রথম পাদের লোক বলে অনুমিত।
গুণ্ডরী পা
চর্যাপদ গ্রন্থে গুণ্ডরী পার একটি পদ গৃহীত হয়েছে। গুণ্ডরী পা দেবপালের রাজত্বকালে (৮০৬-৮৪৯) বর্তমান ছিলেন। তার জীবৎকালের নিম্নসীমা ৮৪০। তার জন্মস্থান ডীশুনগর। তিনি বর্ণে লোহার বা কর্মকার এবং সিদ্ধা। তিনি সরহ পার প্রশিষ্যের প্রশিষ্য।
জয়নন্দী পা
চর্যাপদ গ্রন্থে জয়নন্দী পার একটি পদ গৃহীত হয়েছে। জয়নন্দী বাংলাদেশের এক রাজার মন্ত্রী ছিলেন। তিনি বর্ণে ব্রাহ্মণ। তার পদের ভাষা আধুনিক ভারতীয় আর্যভাষার প্রাচীন রূপ তথা প্রত্ন-মৈথিলি-উড়িয়া-বাংলা-আসামী।
ঢেণ্ঢণ পা
চর্যাপদে ঢেণ্ঢণ পার একটি পদ গৃহীত হয়েছে। ঢেণ্ঢণ মানে ঢেড়ি বা ডুগডুগি বাজিয়ে ভিক্ষা আনে যিনি। ঢেণ্ঢণ পার জন্মস্থান অবন্তিনগর-উজ্জয়িনী। তিনি ছিলেন বর্ণে তাঁতি এবং সিদ্ধা। তিনি দেব পাল-বিগ্রহ পালের সময়ে বর্তমান ছিলেন। তার জীবৎকালের উর্ধ্বসীমা ৮৪৫ খ্রিষ্টাব্দ।
ধর্ম পা
চর্যাপদে ধর্ম পার একটি পদ গৃহীত হয়েছে। ধাম বা ধর্ম পা কাহ্ন পার শষ্য ছিলেন। তার জন্ম বিক্রমপুরের ব্রাহ্মণ বংশে। তার পদের ভাষা বাংলা। রাহুল সাংকৃত্যায়নের মতে, তিনি বিগ্রহ পাল-নারায়ণ পালের রাজত্বকালে জীবিত ছিলেন। তার জীবৎকালের নিম্ন সীমা ৮৭৫ খ্রিষ্টাব্দ। তিনি ভিক্ষু ও সিদ্ধা ছিলেন।
বীণা পা
চর্যাপদে গ্রন্থে বীণা পার একটি পদ গৃহীত হয়েছে। বীণা পার জন্মস্থান গহুর। তিনি ছিলেন ক্ষত্রিয় এবং তার গুরুর নাম ছিল বুদ্ধ পাদ। তিনি নয় শতকের লোক। তার চর্যাপদের ভাষা বাংলা।
ভাদ্র পা
চর্যাপদে ভাদ্র পার একটি পদ গৃহীত হয়েছে। ড. মুহম্মদ শহীদুল্লাহ্‌র মতে, ভাদ্র পাদ বা ভাদে পা কাহ্ন পার শিষ্য। তার জন্মস্থান মহিভদ্র। তার পদের ভাষা বাংলা। রাহুল সাংকৃত্যায়নের মতে, ভাদে পার আবির্ভাবকাল বিগ্রহ পাল-নারায়ণ পালের রাজত্বকাল। তার জীবৎকালের নিম্ন সীমা ৮৭৫ খ্রিষ্টাব্দ। তার জন্মস্থান শাবন্তী, পেশায় চিত্রকর এবং সিদ্ধা।
শান্তি পা
চর্যাপদে শান্তি পার একটি পদ গৃহীত হয়েছে। শান্তি পা বিক্রমশিলা বিহারের দ্বারপণ্ডিত ছিলেন। দীপঙ্কর শ্রীজ্ঞান অতীশ তার শিষ্য। এগার শতকের প্রথমে তিনি জীবিত ছিলেন। তার চর্যাপদের ভাষা প্রাচীন মৈথিলি। শান্তি পা রত্নাকর শান্তির সংক্ষিপ্ত নাম।
সরহ পা
চর্যাপদে সরহ পার চারটি পদ গৃহীত হয়েছে। সরহ পা ছিলেন ব্রাহ্মণ তার জন্মস্থান রাজ্ঞীদেশ সম্ভবত উত্তরবঙ্গ-কামরূপ। কামরূপের রাজা রত্নপাল (১০০০-১০৩০ সাল) ছিলেন তার শিষ্য। তিনি এগার শতকের প্রথমার্ধে জীবিত ছিলেন। তিনি অপভ্রংশ ভাষায় দোহকোষ রচনা করেছিলেন। তার পদাবলির ভাষা বঙ্গ-কামরূপী। তিনি ছিলেন ভিক্ষু ও সিদ্ধা।
শ্রেষ্ঠ চিত্রগ্রহণ বিভাগে ফিল্মফেয়ার পুরস্কার
শ্রেষ্ঠ চিত্রগ্রহণ বিভাগে ফিল্মফেয়ার পুরস্কার হল ভারতের চলচ্চিত্রে চিত্রগ্রাহকের কাজের স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। তারু দত্ত এই বিভাগে প্রথম পুরস্কার বিজেতা। কমল বোস সর্বাধিক পাঁচবার এই পুরস্কার অর্জন করেছেন।
বীর শ্রেষ্ঠ শহীদ সিপাহী মোস্তফা কামাল স্টেডিয়াম
বীরশ্রেষ্ঠ শহীদ সিপাহী মোস্তফা কামাল স্টেডিয়াম বাংলাদেশের রাজধানী শহর ঢাকার কমলাপুর রেল স্টেশনের পাশে অবস্থিত। এটি একটি ফুটবল স্টেডিয়াম এবং বাংলাদেশ জাতীয় ফুটবল দল ও বাংলাদেশ জাতীয় মহিলা ফুটবল দলের হোমগ্রাউন্ড। এটি ঢাকা লীগ ও বাংলাদেশ চ্যাম্পিয়নশিপ লীগের প্রধান খেলার মাঠগুলোর মধ্যে একটি। ২০১৩ সালে এই ভেন্যুকে বাংলাদেশ ফুটবল ফেডারেশন (বাফুফে)-এর কাছে ২০ বছরের জন্য লিজ দেয় জাতীয় ক্রীড়া পরিষদ। এটি দেশের একমাত্র স্টেডিয়াম যেখানে পুরো মাঠ কৃত্রিম ঘাসে আচ্ছাদিত।
পেডং
পেডং হলো ভারতের পশ্চিমবঙ্গ রাজ্যের কালিম্পং জেলার একটি শহর।
ভূ-প্রকৃতি
পেডং কালিম্পং হতে ২০ কিলোমিটার পূর্বে লাভা যাওয়ার পথে ১,২৪০ মিটার (৪,০৭১ ফিট) উচ্চতায় অবস্থিত। পেডং শহরটি একটি শৈলশিরায় অবস্থিত যেখান থেকে কাঞ্চনজংঘা এবং হিমালয় পর্বতের দিগন্তবিস্তৃত দৃশ্য উপভোগ করা যায়। শহরটি দুটি অংশে বিভক্ত, উচ্চতর পেডং এবং নিম্নতর পেডং। পেডং ঐতিহাসিক রেশম পথে অবস্থিত যা কিনা জেলেপ লা গিরিপথ হয়ে ভারতকে লাসার সাথে সংযুক্ত করে।
স্থানসমূহ
পেডাংয়ের সন্নিকটে লেপচাদের দ্বারা ১৬৯০ খ্রিস্টাব্দে নির্মিত ঐতিহাসিক দুর্গ দামসং গাদির ধ্বংসাবশেষ রয়েছে। এটি ভুটানের দুকপাদের সাথে দীর্ঘকালীন বিরোধের কেন্দ্রবিন্দুতে ছিল। পরবর্তীকালে, এটি ব্রিটিশ ইস্ট ইন্ডিয়া কোম্পানির বাহিনীকে প্রতিহত করতে ব্যবহৃত হয়েছিল। ১৮৬৪ খ্রিস্টাব্দে ইংরেজ-ভুটান যুদ্ধের পরে দুর্গটি ক্ষয়িষ্ণু হয়ে পড়ে। দামসাং দুর্গ (দামসং গাদি) পুরো দার্জিলিং জেলার একমাত্র দুর্গ। এটি সর্বশেষ লেপচা রাজা- গ্যাবো আচুকের বাসস্থান ছিল কারণ লেপচারা এই জায়গার আসল আদি অধিবাসী।
এই শহরের আর একটি মূল আকর্ষণ হল ক্রস হিল, যা কিনা পুরোহিত ফাদার অগাস্টিন ডেসগডিনস ১৮৮২ খ্রিস্টাব্দে তিব্বতে যাওয়ার পথে স্থাপন করেছিলেন। তিব্বত মিশনে প্রচুর প্রচারক প্রাণ হারিয়েছেন বা কখনও তিব্বত থেকে আর ফিরে আসেননি। তাদের স্মরণে ফাদার অগাস্টিন ডেসগডিনস এই আশা নিয়ে তিব্বত সরাসরি দৃষ্টিগোচর হয় এমন একটি স্থানে একটি ক্রস স্থাপন করেছিলেন যে কোনও দিন প্রচারকেরা হয়তো ফিরে আসতে পারেন। এটির অলৌকিক ক্ষমতা আছে বলে মনে করা হয় এবং এটি স্থানীয় খ্রিস্টানদের নিকট একটি তীর্থস্থান। ক্রস হিল এমন একটি স্থানে অবস্থিত যেখান থেকে মুখোমুখি পর্বতগুলির দুর্দান্ত দৃশ্য অবলোকন করা যায়। এখান থেকে তিব্বত এবং গণপ্রজাতন্ত্রী চীনা সীমান্তের রূপ এক ঝলক দেখতে পাওয়া যায়। এটি নিখুঁত সূর্যাস্ত পরিদর্শনের একটি উত্তম স্থান।
পেডং শহরের নিকটবর্তী গ্রামগুলো হলো সাক্যং, কাস্যং, দালেপ, কাগেই, উচ্চতর মেঞ্চু এবং নিম্নতর মেঞ্চু।
মারাত্মক অগ্নি দুর্ঘটনা, ২৮ জানুয়ারি ২০১৫
২৮ জানুয়ারী ২০১৫ মধ্যরাতে পেডংয়ের কেন্দ্রস্থলে একটি বড় অগ্নিকাণ্ডের সূত্রপাত হয়। আগুনে প্রায় ১৭ টি ঘর পুরোপুরি পুড়ে গেছে। স্থানীয় জনগণ এবং সেনাবাহিনী কাছাকাছি শহর কালিম্পং এবং রাঙ্গপো থেকে অগ্নিনির্গমন পরিষেবা পরিস্থিতি নিয়ন্ত্রণে একত্রে কাজ করেছিল যার অন্যথায় হলে পেডংয়ের বেশিরভাগ অংশ আগুনের লেলিহান শিক্ষায় ধ্বংসপ্রাপ্ত হয়ে যেত। আনুমানিক ক্ষয়ক্ষতি একাধিক কোটি টাকা, তবে দুর্ভাগ্যজনক এ ঘটনায় কোনও হতাহতের খবর পাওয়া যায়নি। পেডংয়ের স্থানীয় বাসিন্দারা উদ্ধার অভিযানে মিঃ লোবস্যাং এবং দাওয়া ভূটিয়ার ভাতৃদ্বয়ের বীরত্বপূর্ণ কাজের প্রশংসা করেছেন। ঘটনার পরে, কাছাকাছি ও দূরবর্তী স্থানের লোকেরা এই শহরটিতে সংহতি জানাতে এবং সম্ভাব্য সকল ক্ষেত্রে সাহায্য-সহায়তা দেওয়ার জন্য পরিদর্শন করেছিল। অনেক এনজিওও সম্ভাব্য সাহায্যের হাত বাড়িয়ে দিয়েছিলো।
শিক্ষা
সেন্ট জর্জ'স উচ্চ-মাধ্যমিক বিদ্যালয় হলো পেডংয়ে অবস্থিত একটি খ্রিস্টান মিশনারি স্কুল এবং এই অঞ্চলে অবস্থিত অন্যান্য আবাসিক স্কুলগুলোর মধ্যে অন্যতম। এর পাশাপাশি আরও রয়েছে সেন্ট জ্যাভিয়ার'স বিদ্যালয়, টেন্ডার বাড্স একাডেমী, গ্রেস ইংলিশ স্কুল। এই শহরে অনেক নার্সারি স্কুলও রয়েছে।
থাকার ব্যবস্থা
স্বদেশী পর্যটকদের নিকট পেডং একটি জনপ্রিয় গন্তব্যস্থল। তা ছাড়াও, উল্লেখযোগ্য সংখ্যক বিদেশী পর্যটক পেডংয়ের ঐতিহ্যবাহী স্থানগুলো ভ্রমণ করতে আসেন, বিশেষত যেসকল স্থান সমূহ সাংস্কৃতিক, ধর্মীয় ও ঐতিহাসিক দিক দিয়ে তাৎপর্যপূর্ণ। পেডংয়ে স্বল্প খরচে ও মধ্যম খরচে থাকার জন্য নানাবিধ সুযোগ-সুবিধা সংবলিত বিভিন্ন ধরনের ব্যবস্থা রয়েছে।
ভ্রমণ
শিলিগুড়ি থেকে কালিম্পং হয়ে সড়কপথে ১০০ কিলোমিটার পথ পাড়ি দিয়ে ৩ ঘণ্টায় পেডং পৌঁছানো সম্ভব।
উদ্ভিদ ও প্রাণীজগত
পেডং পক্ষীকুলের বৈচিত্র সমৃদ্ধ একটি স্থান। হিমালয় অঞ্চলের এবং সমতল ভূমির বিভিন্ন পাখি প্রজাতি পেডং-য়ে বিচরণ করতে দেখা যায়।
তাজিকিস্তান
তাজিকিস্তান (Тоҷикистон তজিকিস্তন্‌)দক্ষিণ-পূর্ব মধ্য এশিয়ার একটি স্থলবেষ্টিত প্রজাতন্ত্র। এর উত্তরে কিরগিজস্তান, উত্তরে ও পশ্চিমে উজবেকিস্তান, পূর্বে গণচীন এবং দক্ষিণে আফগানিস্তান। দুশান্‌বে দেশের বৃহত্তম শহর ও রাজধানী। গোর্নো-বাদাখশান স্বায়ত্তশাসিত এলাকাটি তাজিকিস্তানে অবস্থিত; এটি একটি জাতিগত অঞ্চল যা দেশটির ৪৫% এলাকা জুড়ে অবস্থিত।
দেশের অধিকাংশ জনগণ তাজিক জাতির লোক। এরা তাজিক নামের একটি ফার্সি জাতীয় ভাষায় কথা বলে। ১৯২৯ সালে তাজিকিস্তান সোভিয়েত ইউনিয়নের একটি অংশে পরিণত হয়। ১৯৯১ সালে এটি স্বাধীনতা লাভ করে। স্বাধীনতার ঠিক পর পরই দেশটিতে সাম্যবাদী সরকার ও বিরোধী দলগুলির মধ্যে গৃহযুদ্ধ শুরু হয়ে যায়। ১৯৯৭ সালের জুন মাসে দুই পক্ষ একটি শান্তি চুক্তি স্বাক্ষর করে। যুদ্ধ অবসানের পর রাজনৈতিক স্থিতিশীলতা এবং বৈদেশিক সাহায্য দেশটির অর্থনৈতিক প্রবৃদ্ধিতে অবদান রাখতে শুরু করে। তবে অন্যান্য মধ্য এশীয় দেশগুলোর মতনই বিভিন্ন এনজিও দেশটিতে স্বেচ্ছাচারী শাসন ব্যবস্থা (প্রেসিডেন্ট ইমোমালি রাহমন ১৯৯৪ সাল হতে দেশটির একচ্ছত্র অধিপতি হিসেবে শাসন করে আসছেন), ধর্মীয় স্বাধীনতার সীমাবদ্ধতা, দুর্নীতি এবং ব্যাপক মানবাধিকার লঙ্ঘনের নিন্দা জানিয়ে আসছে।
তাজিকিস্তান জাতিসংঘ, সিআইএস, ওএসসিই, ওআইসি, ইসিও, এসসিও এবং সিএসটিও এর সদস্য।
নামকরণ
তাজিকিস্তানের শাব্দিক অর্থ তাজিকদের আবাসস্থল। যেখানে ফার্সি স্থান অনুসর্গ ব্যবহৃত যার অর্থ জায়গা বা "দেশ" ।বিংশ শতাব্দীর শেষ কয়েকটি দশকে সোভিয়েত প্রশাসনের অধীনে চলে যাওয়ার পরই এ নামটি তাজিকদের জন্য সবচেয়ে বেশি ব্যবহৃত হয়। এর আগে কখনো ইরানের কোনো অংশের জন্য অথবা ইরানি ভাষাভাষী লোকদের জন্য এ শব্দটি ব্যবহৃত হতো। সোভিয়েত প্রশাসনই মধ্য এশিয়ার তাজিক জনগণের জন্য এ শব্দটি নির্বাচন করে।
ইতিহাস
তাজিকিস্তান নামে যে স্থানটি বর্তমানে পরিচিত তার পত্তন হয়েছিল খ্রিষ্টপূর্ব ৪০০০ বছর আগে। তখন থেকে এ ভূখণ্ডটি বিভিন্ন সম্রাটের শাসনাধীনে ছিল। বিশেষ করে পারস্যের সম্রাটদের অধীনে এ ভূখণ্ডটি থাকে দীর্ঘ সময় ধরে। বুদ্ধ-পূর্ব যুগে আধুনিক তাজিকিস্তান জারাভশান ভ্যালির অন্তর্ভুক্ত হয়ে কামবোজার অংশ ছিল। আর তখন কামবোজা সাম্রাজ্যটি শাসন করত পারস্যের আচেহমানিদ সম্রাটরা। আলেকজান্ডারের হাতে পারস্য সম্রাটদের পরাজিত হওয়ার পর এ অঞ্চলটি গ্রিকো-ব্যাকট্রিয়ান সাম্রাজ্যের উত্তরাংশ হিসেবে পরিগণিত হয়।
খ্রিস্টপূর্ব চতুর্থ শতাব্দীর শেষাংশ থেকে শুরু করে দ্বিতীয় শতাব্দীর প্রথমাংশ পর্যন্ত এটি ব্যাকট্রিয়ান সাম্রাজ্যের অংশ হিসেবেই থাকে। এরপর এটা হয়ে যায় তুর্কিস্তানের অংশ। তারপর কিছু দিন এটি চীন সাম্রাজ্যের অংশ হিসেবে গণ্য হয়।
সপ্তম খ্রিষ্টাব্দে আরবরা এ অঞ্চলে ইসলাম নিয়ে আসেন। সম্রাট সামানিড তখন আরবদের উচ্ছেদ করেন। সে সময় তিনি সমরকন্দ ও বোখারাকে আরো বড় ও সমৃদ্ধ করে তোলেন। এর পর থেকে উভয় শহর তাজিকদের সাংস্কৃতিক কেন্দ্রবিন্দু হিসেবে গণ্য হতে থাকে (উভয় শহরই এখন উজবেকিস্তানের অন্তর্গত)। এরপর মঙ্গোলরাও কিছু সময়ের জন্য এর নিয়ন্ত্রণ গ্রহণ করে। এমনিভাবে বিভিন্ন সাম্রাজ্যের অধীনে কখনো এই অংশের সাথে কখনো ওই অংশের সাথে যুক্ত হয়ে এগিয়ে গেছে তাজিকিস্তানের ইতিহাস।
রাশিয়ার উপস্থিতি
ঊনবিংশ শতাব্দীতে রাশিয়ার সম্রাটরা মধ্য এশিয়ায় তাদের সাম্রাজ্য বিস্তার করতে থাকেন। ১৮৬৪ এবং ১৮৮৫ সালের মধ্যে রাশিয়া উত্তরে বর্তমান কাজাখস্তান, পশ্চিমে কাস্পিয়ান সাগর পর্যন্ত এবং দক্ষিণে আফগানিস্তান সীমান্ত পর্যন্ত নিজেদের নিয়ন্ত্রণে নিয়ে নেয়। ১৯১৭ সালে এ অঞ্চলে যখন রাশিয়ার ক্ষমতা কমিউনিস্টদের হাতে চলে যায়, তখন এ অঞ্চলের তুর্কিস্তানের অংশের ক্ষমতা দখল করে নেয় বলশেভিকরা। এ ক্ষোভ থেকেই বাসমাচি গোষ্ঠী গেরিলা কার্যক্রম শুরু করে। পরে তারা বলশেভিকদের বিরুদ্ধে যুদ্ধে লিপ্ত হয় এবং সোভিয়েত শাসনাধীন খিবা ও বোখারা জয় করে নেয়। কিন্তু এরপর বিভিন্ন কারণে তাদের এই স্বাধীনতা আন্দোলন ব্যর্থ হয়ে পড়ে। চার বছরব্যাপী এ যুদ্ধের পর বলশেভিক সৈন্যরা তাজিকিস্তানের গ্রাম ও মসজিদগুলো পুড়িয়ে দেয় এবং লোকজনকে ব্যাপক হারে গ্রেফতার করে। এর পর থেকে সোভিয়েত কর্তৃপক্ষ ধর্মনিরপেক্ষতাবাদের প্রচারণা শুরু করে। এ সময় তারা ধর্মপ্রাণ মুসলমান, ইহুদি ও খ্রিস্টানদের নির্যাতন করতে থাকে। একই সময় মসজিদ, চার্চ ও সিনাগগগুলোও বন্ধ করে দেয়া হয়।
সোভিয়েত তাজিকিস্তান
১৯২২ সালেই বাসমাচি আন্দোলন স্তব্ধ হয়ে গেলেও সোভিয়েত সরকার প্রতিবিপ্লব দমন করার জন্য মধ্য এশিয়াকে জাতিভিত্তিক পুনর্গঠন করার লক্ষ্যে উজবেকিস্তান ও তুর্কমেনিস্তান নামে দু’টি ইউনিয়ন প্রজাতন্ত্র স্থাপন করে। এ সময় তাজিক ও কিরগিজ নামের দুইটি স্বায়ত্তশাসিত প্রজাতন্ত্র স্থাপিত হলেও এগুলো ছিল উজবেক সোভিয়েত সমাজতান্ত্রিক প্রজাতন্ত্রের অংশ। ১৯২৯ সালে তাজিকিস্তানকে পূর্ণাঙ্গ ইউনিয়ন সমাজতান্ত্রিক প্রজাতন্ত্রে পরিণত করা হয়। এ সময়ে জীবনযাত্রার মান, শিক্ষা এবং শিল্প সব দিক দিয়েই তাজিকিস্তান সোভিয়েতের অন্যান্য রাষ্ট্রগুলোর পেছনে পড়ে যায়। ১৯৯০ সাল পর্যন্ত এ অবস্থাই চলতে থাকে। ১৯৯০ সালে সোভিয়েত ইউনিয়ন তাজিকিস্তান থেকে তার নিয়ন্ত্রণ গুটিয়ে নেয় এবং তাজিকিস্তান নিজেদের স্বাধীনতা ঘোষণা করে। ১৯৯১ সালে ইরান সর্বপ্রথম তাজিকিস্তানকে একটি স্বাধীন রাষ্ট্র হিসেবে স্বীকৃতি দেয়। তারাই প্রথম তাজিক রাজধানী দুশানবেতে তাদের দূতাবাস স্থাপন করে।
স্বাধীনতা-পরবর্তী অবস্থা
স্বাধীনতা পাওয়ার কিছু দিনের মধ্যেই তাজিকিস্তানের গোত্রগত দলাদলির কারণে দেশটি গৃহযুদ্ধে জড়িয়ে পড়ে। এ সময় অমুসলিম নাগরিক বিশেষ করে ইহুদি এবং রুশরা দেশ ছেড়ে পালিয়ে যায়। নির্যাতন ও দারিদ্র্যের আশঙ্কা এবং অর্থনৈতিক সমৃদ্ধির আশায় তারা পাশের অন্যান্য প্রাক্তন সোভিয়েত দেশে পালিয়ে যায়। ১৯৯৪ সালের নভেম্বরে প্রেসিডেন্ট নির্বাচনে এমোমালি রেহমান তার পূর্বসূরি আব্দুল মালিক আব্দুল্লাহ জানবকে পরাজিত করে ক্ষমতায় আসেন। ১৯৯৯ সালের নির্বাচনে রেহমান ৯৮ শতাংশ ভোটে এবং ২০০৬ সালের নির্বাচনে তৃতীয়বারের মতো ৭৯ শতাংশ ভোট নিয়ে প্রেসিডেন্ট নির্বাচনে জয়ী হন।
রাজনীতি
তাজিকিস্তানের রাজনীতি একটি রাষ্ট্রপতিশাসিত প্রজাতন্ত্র কাঠামোয় সংঘটিত হয়। রাষ্ট্রপতি হলেন একাধারে রাষ্ট্রের প্রধান ও সরকারপ্রধান। আইন প্রণয়নের ক্ষমতা সরকার এবং ৬৩ সদস্যবিশিষ্ট দ্বিকাক্ষিক আইনসভা উভয়ের উপর ন্যস্ত। ২০০৩ সালের নতুন সংবিধান অনুযায়ী রাষ্ট্রপতি ৭ বছর মেয়াদের জন্য জনগনের সরাসরি ভোটে নির্বাচিত হন। ২০০৬ সালে এমোমালি রাহমন রাষ্ট্রপতি নির্বাচিত হন। তবে তিনি ১৯৯৪ সাল থেকেই দেশটির শাসক। প্রধানমন্ত্রীর পদের তেমন কোন ক্ষমতা নেই। সংবিধান অনুসারে বিচার বিভাগ সরকার থেকে স্বাধীন।
ভূগোল
তাজিকিস্তানের ৯০%-এরও বেশি এলাকা পর্বতময়। পামির পর্বতমালা এবং আলায় পর্বতমালা দুইটি প্রধান পর্বতমালা, এবং এগুলির হিমবাহ থেকে উৎপন্ন বিভিন্ন পার্বত্য জলধারা ও নদী প্রাচীনকাল থেকে ঐ অঞ্চলের খামারভূমিতে সেচ কাজে ব্যবহার করা হয়ে এসেছে। তাজিকিস্তানের উত্তর প্রান্তে মধ্য এশিয়ার আরেক প্রধান পর্বতমালা তিয়ান শান পর্বতমালার একাংশ চলে গেছে। পর্বতগুলির উত্তরে ও দক্ষিণে রয়েছে দুইটি নিম্নভূমি অঞ্চল এবং এখানেই তাজিকিরা ব্যাপক পরিমাণে বাস করে।
মধ্য এশিয়ার সবচেয়ে জনবহুল এলাকা সির দরিয়া নদীবিধৌত ফের্গানা উপত্যকার একাংশ উত্তর তাজিকিস্তানে পড়েছে। এই দীর্ঘ উপত্যকাটি উত্তরে কুরামিন পর্বতমালা ও দক্ষিণে তুর্কেস্তান পর্বতমালার মধ্যে অবস্থিত।
দক্ষিণের নিম্নভূমি এলাকাটিতে আমু দরিয়া ও পাঞ্জ নদী প্রধান দুইটি নদী। নদী দুইটি আফগানিস্তানের সাথে সীমান্ত চিহ্নিত করে আছে। এছাড়া দেশটিতে ১০ কিলোমিটার এর চেয়ে দীর্ঘ এরকম প্রায় ৯০০ এর বেশি নদ-নদী রয়েছে।
অর্থনীতি
মধ্য এশিয়ার দরিদ্র রাষ্ট্রগুলোর অন্যতম হচ্ছে তাজিকিস্তান। দেশটির বর্তমান অর্থনৈতিক অবস্থানও তেমন একটা সুবিধাজনক স্থানে নেই। অর্থনৈতিক খাতে ব্যাপক দুর্নীতি, সংস্কারের ক্ষেত্রে অপূর্ণতা এবং অব্যবস্থাপনাকেই এর জন্য মূল দায়ী হিসেবে ধারণা করা হয়। ২০০১ সালে দেশটির অর্থনৈতিক অবস্থা এতটাই খারাপের দিকে চলে যায় যে, সে বছরের ২১ আগস্ট রেড ক্রস দেশটিকে দুর্ভিক্ষ আক্রান্ত দেশ বলে ঘোষণা করে দেশটির জন্য আন্তর্জাতিক সাহায্য প্রার্থনা করে। পরবর্তী বছরগুলোতে তাজিকিস্তান কিছুটা ঘুরে দাঁড়াতে শুরু করে এবং পার্শ্ববর্তী তুর্কমেনিস্তান ও উজবেকিস্তানের চেয়ে ভালো অবস্থানে পৌঁছে যায়।
সম্প্রতি দেশটিতে আনজাব টানেল নির্মাণ শেষ হয়েছে, যা পর্বতময় দেশটির উত্তরাঞ্চলের সাথে রাজধানীর যোগাযোগকে সহজ করবে। এ টানেলটি ইরান ও আফগানিস্তানের সাথে দেশটির যোগাযোগের জন্য রাস্তার অংশ হিসেবে তৈরি করা হয়েছে। আর এ বিষয়টি দেশটির অর্থনৈতিক অবস্থাকে আরো সমৃদ্ধ করবে বলে ধারণা করা হচ্ছে। এ ছাড়া যুক্তরাষ্ট্রের সহায়তায় তাজিকিস্তান ও আফগানিস্তানের মধ্যে একটি ব্রিজ নির্মিত হয়েছে, যা দক্ষিণ এশিয়ার সাথে তাজিকিস্তানের বাণিজ্যিক সম্পর্ককে মজবুত করতে সাহায্য করবে। দেশটির অর্থ খাতের প্রধান ভূমিকা পালনকারী বিষয়গুলো হচ্ছে অ্যালুমিনিয়াম ও তুলা এবং প্রবাসী শ্রমিকদের পাঠানো রেমিট্যান্স। রাষ্ট্র পরিচালিত অ্যালুমিনিয়াম ফ্যাক্টরি ট্যালকো মধ্য এশিয়ার বৃহত্তম অ্যালুমিনিয়াম কোম্পানি। এ ছাড়া দেশটি হাইড্রোইলেকট্রিক শক্তি উৎপাদনে বিশ্বে সর্বোচ্চ পর্যায়ে রয়েছে। এ খাতে দেশটিতে রাশিয়া, চীন ও ইরান অর্থ বিনিয়োগ করছে।
তাজিকিস্তানের অর্থনীতিতে প্রবাসী বিশেষ করে রাশিয়াতে বসবাসকারী তাজিকদের পাঠানো রেমিট্যান্স বড় ও গুরুত্বপূর্ণ ভূমিকা পালন করে থাকে। গত কয়েক বছরের অর্থনৈতিক সমৃদ্ধিতে এর অবদান অসামান্য। বৈধ আয়ের পাশাপাশি তাজিকিস্তানে অবৈধ অর্থের আমদানিও রয়েছে বেশ। মাদক উৎপাদন ও পাচারের রুট হিসেবে ব্যবহৃত হয়ে তাজিকিস্তান এ খাতে প্রচুর অর্থ আয় করে থাকে। এ অর্থ তাজিকিস্তানের সরকার প্রশাসনকেও প্রভাবিত করে থাকে। সরকারের প্রভাবশালী কয়েকজন সদস্য এর সাথে জড়িত থাকায় দেশটি মাদকচক্র থেকে মুক্ত হতে পারছে না। তার পরও আন্তর্জাতিক সংস্থাগুলোর প্রচেষ্টায় সাম্প্রতিক সময়ে এ প্রবণতা কিছুটা কমেছে বলে দাবি করা হচ্ছে।
জনসংখ্যা
৮,৭৩৪,৯৫১ জনসংখ্যার দেশ তাজিকিস্তানে তাজিক ভাষাভাষী লোকরাই মূলত দেশটির মূল অধিবাসী। দেশের জনসংখ্যার বেশির ভাগটাই তাদের দখলে। এ ছাড়া দেশটিতে রাশান ও উজবেকও রয়েছে যৎসামান্য। বাদাখশানের পামিরি, কিছুসংখ্যক যাঘনোবি এবং নগণ্য সংখ্যক ইসমায়িলিরাও বৃহৎ তাজিক জনগোষ্ঠির অন্তর্গত বলে ধরা হয়। তবে তাজিকিস্তানে বসবাসকারী সবাইকেই তাজিক বলেই পরিচয় দেয়া হয়। দেশটির দশ লাখ লোক বর্তমানে অন্য দেশে কর্মরত রয়েছে।
ধর্ম
তাজিকিস্তানে ২০০৯ সালে ইসলামকে সরকারি ধর্ম হিসেবে ঘোষণা করা হয়েছে। এ বিষয়টি সাবেক সোভিয়েত দেশগুলোর মধ্যে তাজিকিস্তানকে আলাদা করে তুলেছে। তবে তাজিকিস্তানে অন্য যেকোনো ধর্ম পালনের পূর্ণ স্বাধীনতা রয়েছে। ২০০৯ সালের তথ্যানুসারে দেশটির ৯৮ শতাংশ লোক মুসলমান। এদের মধ্যে ৯৫ শতাংশ সুন্নি এবং ৩ শতাংশ শিয়া মুসলমান। আর বাকি দুই শতাংশের মধ্যে অর্থোডক্স, প্রোটেস্ট্যান্ট ও ক্যাথলিক খ্রিস্টান, বৌদ্ধ ও ইহুদি রয়েছে। তাজিকিস্তানের ধর্মীয় স্বাধীনতা ও অধিকার ভোগ করতে ধর্মীয় সম্প্রদায়গুলোকে নিবন্ধন করতে হয়। এই নিবন্ধন ছাড়া কোনো দল উপসনার জন্য একত্রিত হতে পারবে না। এর ব্যতিক্রম করলে বড় অঙ্কের জরিমানার পাশাপাশি তাদের উপাসনাস্থল বন্ধ করে দেয়া হয়।
স্বাস্থ্য
তাজিকিস্তানের সরকারের অব্যাহত প্রচেষ্টা সত্ত্বেও দেশটি স্বাস্থ্য ও চিকিৎসা খাতে বেশ দুর্বল অবস্থানে রয়েছে। ২০০০ সালের হিসাব অনুযায়ী দেশটিতে প্রতি এক লাখ লোকের জন্য চিকিৎসক রয়েছেন মাত্র ২০৩ জন। দেশটিতে মৃত্যুহার হাজারে ৫৯ জন। পুরো বিশ্ব থেকে পোলিও প্রায় নির্মূল হলেও তাজিকিস্তানে এ রোগটি বাড়ছেই। ২০০৮-০৯ সালে শূন্যের কোঠায় থাকলেও ২০১০ সালে দেশটিতে পোলিও রোগীর পরিমাণ ছিল ১৪১ জন, যখন পুরো বিশ্বে এ রোগীর পরিমাণ ছিল ২৩৭ জন।
শিক্ষা
দেশটি ২০০২ সাল থেকে তার জিডিপি’র ৩.৫ শতাংশ শিক্ষা খাতে খরচ করে আসছে। তবে এর পরও সার্বিকভাবে দেশটির শিক্ষা খাতকে তেমন উন্নত বলা যায় না। ইউনিসেফের দেয়া এক তথ্যমতে দারিদ্র্য এবং লিঙ্গবৈষম্যের কারণে প্রতি বছর ২৫ শতাংশ মেয়েশিশু প্রাইমারি শিক্ষা সমাপ্ত করতে পারে না। তার আগেই তারা ঝরে যায়। তবে সব কিছু ছাপিয়েও তাজিকদের যে বিষয়টি গর্ব করার মতো তা হলো দেশটির ৯৯.৫ শতাংশ লোক লিখতে ও পড়তে পারে।
সংস্কৃতি
ঐতিহাসিকভাবেই তাজিক এবং পার্সিয়ানরা একই ভাবধারার। তাদের ভাষাও কাছাকাছি পর্যায়ের। দেশটির ৮০ শতাংশ লোকেরই মাতৃভাষা তাজিক। বর্তমানে দেশটির রাজধানী দুশানবে, খুজান্দ, দুলব, পাঞ্জাকেন্ট এবং ইস্তারভশান প্রধান এলাকা হিসেবে পরিচিত। উত্তর তাজিকিস্তানে ২৫ হাজার লোক রয়েছে ইয়াগনোবি সম্প্রদায়ের। তারা ইয়াগনোবি ভাষাতেই কথা বলে থাকে।
খেলাধুলা
পর্বতময় তাজিকিস্তানের খেলাধুলাও পাহাড়পর্বতকেন্দ্রিক। পাহাড়ে হাঁটা, উঁচু পাহাড়ে আরোহণ করা ইত্যাদিই এখানকার প্রধান খেলা হিসেবে পরিচিত। প্রতি মৌসুমে স্থানীয় এবং আন্তর্জাতিক পর্বত এজেন্সিগুলো বিভিন্ন খেলার আয়োজন করে থাকে। এর পাশাপাশি দেশটিতে ফুটবলও একটি জনপ্রিয় খেলা। তারা ফিফা ও এএফসি আয়োজিত বিভিন্ন খেলায় অংশ নিয়ে থাকে।
নান্দাইল
নান্দাইল নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
খড়গপুর (মুঙ্গের)
খড়গপুর (Kharagpur) ভারতের বিহার রাজ্যের মুঙ্গের জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮ মিটার (১৫৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে খরগপুর শহরের জনসংখ্যা হল ২৬,৯১০ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৮% হল ৬ বছর বা তার কম বয়সী।
রূপ দাস কাশ্যপ
রূপ দাস কাশ্যপ একজন ভারতীয় রাজনীতিবিদ এবং ভারতীয় জনতা পার্টির সদস্য। কশ্যপ শিমলা জেলার কাসুম্পতি আসন থেকে হিমাচল প্রদেশ বিধানসভার সদস্য ছিলেন।
এথনোলগ
এথ্‌নোলগ, মূল ইংরেজি নাম Ethnologue: Languages of the World, বিশ্বে ভাষার ব্যবহার সংক্রান্ত একটি বিখ্যাত পরিসংখ্যানিক আকরগ্রন্থ। ১৯৫১ সালে এটি প্রথম প্রকাশিত হয়। বর্তমানে মার্কিন যুক্তরাষ্ট্র ভিত্তিক অ-মুনাফাভোগী প্রতিষ্ঠান সামার ইন্সটিটিউট অফ লিঙ্গুইস্টিক্‌স এটি বিশ্বব্যাপী যুগপৎ ওয়েব ও কাগজে ছাপিয়ে থাকে। প্রতিষ্ঠানটির প্রধান উদ্দেশ্য হল সাহিত্য ও ধর্মীয় উদ্দেশ্যে ভাষার উন্নয়ন ও নথিভুক্তকরণ।
২০১৮ সালের ২১ ফেব্রুয়ারি, এথ্‌নোলগের ২১তম সংস্করণ প্রকাশিত হয়েছে। এতে উল্লেখিত বিশ্বের মোট ভাষার সংখ্যা ৭০৯৭টি, যা ২০তম সংস্করণের চেয়ে ২টি কম। এর মধ্যে প্রাতিষ্ঠানিক ভাষার সংখ্যা ৫৮০টি, শক্তিশালী ভাষা ২,৪৪৬টি, বিকাশমান ভাষা ১,৫৯০টি, সংকটাপন্ন ভাষা ১,৫৫৯টি এবং বিলুপ্তির পথে যাচ্ছে এমন ভাষা ৯২২টি। ২১তম সংস্করণ অনুযায়ী ১২৯৯ মিলিয়ন ভাষাভাষীসহ চীনা ভাষা হল বিশ্বের শীর্ষ ব্যবহৃত ভাষা।
বোস কর্পোরেশন
বোস কর্পোরেশন (Bose Corporation;) যুক্তরাষ্ট্রের ম্যাসাচুসেটস অঙ্গরাজ্যের ফ্রামিংহ্যাম ভিত্তিক একটি ব্যক্তিমালিকানাধীন কোম্পানী যা বিভিন্ন ধরনের শব্দ ও শ্রবণযন্ত্র নির্মাণে বিশেষায়িত। এটি ১৯৬৪ সালে অমর গোপাল বসু (তিনি অমর বোস নামেও পরিচিত) কর্তৃক প্রতিষ্ঠিত হয়। কোম্পানীটি বর্তমানে ৫ টি কারখানা, ১৫১টি খুচরা বিক্রয়কেন্দ্র (২০০৬ সালে ২০ অক্টোবরের হিসাব অনুযায়ী) এবং একটি অটোমোটিভ সাবসিডিয়ারি পরিচালনা করছে। মার্কিন যুক্তরাষ্ট্রে গৃহস্থালী অডিও এবং বহনযোগ্য অডিও এর খুচরা বিক্রির দিকদিয়ে ২০০৮ এর নভেম্বর থেকে ২০০৯ এর এপ্রিল পর্যন্ত বোস এর অবস্থান ছিল তৃতীয়। বোস এর ৯০১ স্পীকার সিরিজ এর জন্য সুপরিচিত।
জাতীয় সড়ক ২ (ভারত)
জাতীয় সড়ক ২ হল ভারতের একটি জাতীয় সড়ক। এই জাতীয় সড়কটি আসামের ডিব্রুগড়-এ শুরু হয়ে মিজোরামের তুইপাং-এ গিয়ে শেষ হয়েছে।
বোস কর্পোরেশন
বোস কর্পোরেশনের প্রেসিডেন্টদের ইতিহাস
ফ্রামিংহ্যামে ৬৫০০ বর্গমিটার (৭০,০০০ বর্গফুট) আয়তনের বিল্ডিং - এ কোম্পানিটির নিজস্ব রিসার্চ, ডেভেলপমেন্ট ও ইঞ্জিনিয়ারিং (RD&E) বিভাগ অবস্থিত এবং RD&E খাতে এর সর্বনিম্ন বাৎসরিক বাজেট হচ্ছে ১০০ মিলিয়ন মার্কিন ডলার। ২০০৪ সালে ক্রমবর্ধমান অটোমোটিভ ও মার্কেটিং বিভাগের স্থানসংকুলানের জন্য বোস কর্পোরেশন এইপির কাছ থেকে স্টো এলাকায় আরও একটি জায়গা কিনে নেয়।
হুগলি শিল্পাঞ্চল
হুগলি শিল্পাঞ্চল বা কলকাতা শিল্পাঞ্চল হল ভারতের সবচেয়ে প্রাচীন ও দ্বিতীয় বৃহত্তম শিল্পাঞ্চল।শিল্পাঞ্চলটি হুগলি নদীর দুই তীরে উত্তরে ত্রিবেণী-কল্যাণী থেকে দক্ষিণে উলুবেড়িয়া-বিড়লাপুর পর্যন্ত ১০০ কিলোমিটার দীর্ঘ ও ১৫-১০ কিলোমিটার চওড়া অঞ্চলে গড়ে উঠেছে। এই শিল্পাঞ্চলটি সমগ্র কলকাতা ও উত্তর চব্বিশ পরগনা, দক্ষিণ চব্বিশ পরগনা, নদিয়া, হুগলি ও হাওড়া জেলার কিছু অংশ নিয়ে গঠিত আর কলকাতা ও হাওড়া শহর হল শিল্পাঞ্চলটির কেন্দ্রবিন্দু।
পাটশিল্প
হুগলি শিল্পাঞ্চলের প্রধান শিল্প হল পাট শিল্প।ভারতের প্রথম পাটকল এই অঞ্চলেই করে উঠেছিল।বর্তমানে এই শিল্পাঞ্চলে মোট ৬০ টি পাটকল রয়েছে।যা ভারতবর্ষের মোট পাটকলের ৭৪ শতাংশ।পাটকল গুলি প্রধানত বজবজ, বিড়লাপুর, উলুবেড়িয়া, সাঁকরাইল, টিটাগড়, জগদ্দল, কাঁকিনাড়া, ভদ্রেশ্বর, আগরপাড়া ও বালি এলাকায় গড়ে উঠেছে। সবচেয়ে বেশি পাটকল রয়েছে টিটাগড়, উলুবেড়িয়া, বালি ও বজবজ এলাকায়। নিম্ন গাঙ্গেয় উপত্যকার পাট,রাণীগঞ্জ অঞ্চলের কয়লা, হুগলি নদীর জল, ক্যালকাটা ইলেকট্রিক সাপ্লাই কর্পোরেশন (সিইএসসি) ও ডাব্লুবিএসইবি (WBSEB)-এর বিদ্যুৎ এবং স্থানীয় সুলভ শ্রমিক এই শিল্পের সহায়ক হয়েছে।
বস্ত্র বা কার্পাস বয়ন শিল্প
হুগলি শিল্পাঞ্চলে প্রায় ৪০ টি কাপড়কল রয়েছে।এই কল গুলি হাওড়া, সোদপুর, কল্যাণী, বেলঘরিয়া,শ্যামনগর ও পানিহাটি এলাকায় গড়ে উঠেছে। এই অঞ্চলের বিপুল চাহিদা, দক্ষিণ ভারত ও পশ্চিম ভারত থেকে আমদানকৃত তুলো, স্থানীয় মূলধন এই কাপড় কল গুলি গড়ে উঠতে সাহায্য করেছে।
ভারী ইঞ্জিনিয়ারিং শিল্প
ভারী ইঞ্জিনিয়ারিং শিল্প হুগলি শিল্পাঞ্চলের একটি গুরুত্বপূর্ণ শিল্প ক্ষেত্র।এই শিল্পাঞ্চলের ভারী ইঞ্জিনিয়ারিং শিল্প গুলি-
কাগজ শিল্প
স্থানীয় অঞ্চলের বাঁশ এবং ঝাড়খণ্ড ও ছত্রিশগড়ের সাবাই ঘাস এই শিল্পাঞ্চলের কাগজ শিল্পের কাঁচামাল হিসাবে ব্যবহৃত হয়। এই কাগজ কারখানা গুলিতে প্রধানত লেখার কাগজ ও টিস্যু পেপার তৈরি হয়।কাগজ কারখানা গুলি হল-
জেরার দ্যপার্দিও
জেরার্ গ্‌জাভিয়ে মার্সেল্ দ্যপার্দিও (Gérard Xavier Marcel Depardieu) (জন্ম ২৭শে ডিসেম্বর, ১৯৪৮) একজন ফরাসি অভিনেতা। তিনি একাডেমি পুরস্কারের মনোনয়ন ছাড়াও গোল্ডেন গ্লোব সেরা অভিনেতা পুরস্কার জিতেছেন।
হুগলি শিল্পাঞ্চল
রাসায়নিক শিল্প
কলকাতা ও পার্শ্যবর্তী এলাকায় রাসায়নিক শিল্প কারখানা গড়ে উঠেছে।এগুলি প্রধানত কোস্টিক সোডা,সালফিউরক অ্যাসিড ও সোডা অ্যাস তৈরি করে।এছাড়া এরা রং পলিথিন,প্লাস্টিক ওষধ তৈরি করে।প্রধান করাখানা গুলি-
জেরার দ্যপার্দিও
তিনি অভিনীত চলচ্চিত্রের জন্য সমাদৃত হন। ল্য দের্নিয়ে মেত্রো (১৯৮০) চলচ্চিত্রে তার অভিনয়ের জন্য তিনি শ্রেষ্ঠ অভিনেতা বিভাগে সেজার পুরস্কার লাভ করেন, পোলিস (১৯৮৫) চলচ্চিত্রের জন্য শ্রেষ্ঠ অভিনেতা বিভাগে ভেনিস চলচ্চিত্র উৎসব পুরস্কার লাভ করেন, এবং সিরানো দ্য বের্জরাক (১৯৯০) চলচ্চিত্রের জন্য শ্রেষ্ঠ অভিনেতার জন্য কান চলচ্চিত্র উৎসব পুরস্কার, তার দ্বিতীয় সেজার পুরস্কার এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।
হুগলি শিল্পাঞ্চল
চর্ম শিল্প
বানতলার কলকাতা লেদার কমপ্লেক্স ও বজবজ এর বাটানগর-এর চর্ম শিল্প গড়ে উঠেছে।বর্তমানে ট্যাংরা ও তিলজলা থেকে ট্যানারি গুলি বানতলায় স্থানাস্তরিত করা হয়েছে।বাটানগড়ের বাটা কোম্পানির জুতো বিখ্যাত।বর্তমানে বানতলাতে একটি জুতো কারখানা তৈরির কথা রয়েছে।
জেরার দ্যপার্দিও
তিনি পিটার উইয়ারের সাথে হাস্যরসাত্মক গ্রিন কার্ড (১৯৯০) চলচ্চিত্রে অভিনয় করে শ্রেষ্ঠ সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার লাভ করেন। পরবর্তীতে তিনি বেশ কয়েকটি বড় বাজেটের হলিউডের চলচ্চিত্রে অভিনয় করেন, যার মধ্যে রয়েছে রিডলি স্কট পরিচালিত ১৪৯২: কনকোয়েস্ট অব প্যারাডাইজ (১৯৯২), কেনেথ ব্রানা পরিচালিত হ্যামলেট (১৯৯৬), র‍্যান্ডাল ওয়ালেস পরিচালিত দ্য ম্যান ইন দ্য আয়রন মাস্ক (১৯৯৮) এবং অ্যাং লি পরিচালিত লাইফ অব পাই (২০১২)।
হুগলি শিল্পাঞ্চল
তথ্যপ্রযুক্তি শিল্প
এই শিল্পাঞ্চলে মোট ১০০ টির মত তথ্যপ্রযুক্তি কোম্পানি রয়েছে।উল্লেখ যোগ্য কম্পানি গুলি হল - আরএস সফটওয্যার,সিসিএস ,গ্লোবসিন টেকনোলজি প্রভৃতি।সল্টলেকে সফটওয্যার টেকনোলজি পার্ক তৈরি করা হয়েছে।
জেরার দ্যপার্দিও
তিনি লেজিওঁ দনর ও অর্দ্র দ্যু মেরিতের শ্যভালিয়ে উপাধিতে ভূষিত হন। ২০১৩ সালের জানুয়ারিতে তাকে রাশিয়ার নাগরিকত্ব প্রদান করা হয় এবং একই মাসে তিনি মন্টেনেগ্রোর দূত নির্বাচিত হন।
সিছুয়ান
থাম্ব|সিচুয়ানের রাজধানী, চেংডু। সিছুয়ান গণপ্রজাতন্ত্রী চীনের একটি প্রদেশ। প্রদেশটি চীনের দক্ষিণ-পশ্চিম অংশে অবস্থিত। ভৌগলিকভাবে প্রদেশটি সিছুয়ান নিম্নভূমির প্রায় পুরোটা জুড়ে অবস্থিত, যার পশ্চিমে হিমালয় পর্বতমালা, উত্তরে তাবা পর্বতমালা এবং পূর্বে ইউনকুই পর্বতমালা। সিছুয়ান প্রদেশের রাজধানীর নাম ছেংতু।
প্রাচীনকালে সিছুয়ান অঞ্চলে পা এবং শু নামক দুইটি রাজ্য অবস্থিত ছিল। পরবর্তীতে ছিন রাজ্য এগুলিকে বিজয় করে নিজের অবস্থান দৃঢ় করে এবং চীনের প্রথম সম্রাটের চীন একত্রীকরণ প্রক্রিয়াকে ত্বরান্বিত করে। তিন রাজ্যের শাসনামলে লিউ পেইয়ের শু-এর ভিত্তি ছিল সিছুয়ান। ১৭শ শতকে ছাং শিয়েনচুং-এর বিদ্রোহে অঞ্চলটির ব্যাপক ধ্বংসসাধন হয়। কিন্তু মাঞ্চুরা অঞ্চলটি দখল করার পর ১৯শ শতকে এসে প্রদেশটি চীনের সবচেয়ে উৎপাদনশীল অঞ্চলে পরিণত হয়।  ২য় বিশ্বযুদ্ধের সময় ছুংছিং তৎকালীন চীন প্রজাতন্ত্রের অস্থায়ী রাজধানী ছিল, ফলে জাপানিরা এর উপর ব্যাপক বোমাবর্ষণ করে। চীনের গৃহযুদ্ধের সময় সিছুয়ান প্রায় সবার শেষে সাম্যবাদীদের করায়ত্ত হয়। একে চার ভাগে ভাগ করে দেওয়া হয়। ১৯৫৯-৬১ সালে চীনের মহাদুর্ভিক্ষ পর্যায়ে সিছুয়ানের অনেক ক্ষতি হয়। কিন্তু তখনও এটি চীনের সবচেয়ে জনবহুল প্রদেশ ছিল। ১৯৯৭ সালে ছোংছিং পৌরসভাটিকে প্রদেশ থেকে আলাদা করে দেওয়া হয়।
মিউজিক প্লেয়ার ডেমন
মিউজিক প্লেয়ার ডেমন (এমপিডি) একটি ফ্রি ও উন্মুক্ত মিউজিক প্লেয়ার সার্ভার। এটি অডিও ফাইল চালায়, প্লেলিস্ট সাজায় ও একটি মিউজিক ডাটাবেস নিয়ন্ত্রণ করে। এর সাথে যোগাযোগ করার জন্যে ক্লায়েন্ট প্রোগ্রামের প্রয়োজন হয়। এমপিডি ডিস্ট্রিবিউশনের মধ্যে রয়েছে এনএমপিসিপিপি, একটি সিম্পল কমান্ড লাইন ক্লায়েন্ট।
এমপিডি মালিকানাধীন অডিও হার্ডওয়্যারে ব্যাপকভাবে ব্যবহৃত হয়। এমপিডি প্রকল্পে বিক্রেতাদের একটি তালিকা সংরক্ষণ করে, যাদের কেউ কেউ জিপিএল লঙ্ঘন করে।
সোনালী চৌধুরী
সোনালী চৌধুরী বাংলা ভাষার একজন চলচ্চিত্র ও টেলিভিশন অভিনেত্রী।
তারাকান্দা
তারাকান্দা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
মাতা হারি
মাতা হারি আসল নাম মার্গারেটা গিরট্রুইডা (গ্রিইৎজ) জেলে (৭ আগস্ট, ১৮৭৬, লিউয়ারডেন, নেদারল্যান্ড – ১৫ অক্টোবর, ১৯১৭, ভিন্সেনেস, ফ্রান্স) একজন ওলন্দাজ নর্তকী। প্রথম বিশ্ব যুদ্ধে গুপ্তচরবৃত্তির অভিযোগে ফ্রান্সের একটি সামরিক আদালত তাকে মৃত্যুদণ্ড প্রদান করে। ফায়ারিং স্কোয়াডে তার মৃত্যুদণ্ড কার্যকর করা হয়।
প্রাথমিক জীবন
মার্গারিটা জেলে নেদারল্যান্ডসের ফ্রায়সল্যান্ড প্রদেশে জন্মগ্রহণ করেন। তার পিতার নাম এডাম জেলে মাতার নাম এন্টজে ভ্যান ডার মুলেন। চার ভাইবোনের মধ্যে তিনি ছিলেন সবার বড়। তার পিতা এডামের একটি টুপির দোকান ছিল। পরবর্তীতে তিনি তেল শিল্পে বিশাল অঙ্কের টাকা বিনিয়োগ করে যথেষ্ট সম্পদশালী হন। প্রচুর অর্থবিত্ত থাকায় মার্গারিটা তার শৈশবে বেশ বিলাসী জীবনযাপন করেন। ১৩ বছর বয়স পর্যন্ত তিনি খুব ব্যয়বহুল স্কুলে লেখাপড়া করেন।
এর কিছুদিন পরেই ১৮৮৯ সালে মার্গারিটার পিতা দেউলিয়া হয়ে যান, তার পিতামাতার মধ্যে ছাড়াছাড়ি হয়ে যায় এবং ১৮৯১ সালে তার মাতা মারা যান। ৯ ফেব্রুয়ারি ১৮৯৩ সালে তার বাবা সুসান্না ক্যাথারিনাকে বিয়ে করেন। তবে তাদের কোন সন্তান ছিল না। এরপর মার্গারিটা তার পিতামহের সাথে বসবাস করতে শুরু করেন। একই সাথে একজন শিশু শিক্ষিকা হাবর জন্য পড়াশুনা শুরু করেন। উক্ত স্কুলের প্রধান শিক্ষকের সাথে প্রেমের সম্পর্কে জড়িয়ে পড়ায় তার পিতামহ তাকে সেখান থেকে প্রত্যাহার করে নেন। কিছুদিন পর সেখান থেকে পালিয়ে তিনি হেগ শহরে তার চাচার বাড়িতে চলে যান।
ডাচ ইস্ট ইন্ডিজ
মার্গারিটার যখন ১৮ বছর বয়স, তখন ডাচ সংবাদপত্রে প্রকাশিত একটি পাত্রী চাই বিজ্ঞাপনে সাড়া দিয়ে একজন সামরিক কর্মকর্তা ক্যাপ্টেন রুডলফ ম্যাকলেওডকে বিয়ে করেন। বিয়ের পর ডাচ ইস্ট ইন্ডিজ উপনিবেশে (বর্তমানে ইন্দোনেশিয়া) বসবাস শুরু করেন। ১১ জুলাই ১৮৯৫ সালে আমাস্টারডামে তাদের বিয়ে হয়। ক্যাপ্টেন রুডলফকে বিয়ে করার সুবাদে তিনি তৎকালীন ডাচ সমাজের অভিজাত শ্রেণিতে প্রবেশ করার সুযোগ পান।
বিয়ের পর তারা পূর্ব জাভা দ্বীপের মালাঙে চলে যান। সেখানে তাদের দুই সন্তান, নরম্যান-জন ম্যাকলিওড (৩০ জানুয়ারি ১৮৯৭) এবং লুই জেনে ম্যাকলিওড (২ মে ১৮৯৮) জন্ম নেয়।
প্যারিস
১৯০৩ সালে জেলে প্যারিসে আসেন, সেখানে একটি সার্কাসে তিনি লেডি ম্যাকলিওড নামে ঘোড়শওয়ার হিসেবে কাজ করেন। ১৯০৫ সালের মধ্যে তিনি বিদেশী নর্তকী হিসাবে জনপ্রিয়তা অর্জন করেন। যৌনতা ও শরীর প্রদর্শনের মাধ্যমে মাতা হারি খুব দ্রুত দর্শকপ্রিয়তা অর্জন করেছিলেন। তিনি নিজেকে জাভার এক রাজকুমারী হিসাবে জাহির করতেন। নাচের মঞ্চে তার সাহসী খোলামেলা উপস্থাপনা ছিল দর্শক আকর্ষণ করার হাতিয়ার। মাতা হারির নৃত্য উপস্থাপনার সবচেয়ে দর্শকপ্রিয় অংশটি ছিল নৃত্যরত অবস্থায় ক্রমে শরীরের সমস্ত বস্ত্র বিসর্জন দেয়া। নাচের শেষে শুধুমাত্র একটি বক্ষবন্ধনি এবং হাতে ও মাথায় কিছু অলংকার অবশিষ্ট থাকত। বক্ষবন্ধনি ছাড়া তাকে খুব কমই দেখা যেত কারণ তিনি তার সংক্ষিপ্ত স্তনযুগল নিয়ে খুব সচেতন ছিলেন।
১৯১০ সালের মধ্যে অসংখ্য নৃত্যশিল্পী মাতা হারিকে অনুকরণ করা শুরু করে। সমালোচকরা বলতেন তার এই সাফল্য শুধুমাত্র দেহ প্রদর্শনের মাধ্যমে এসেছে। কোনরকম শৈল্পিকতার উপস্থিতি সেখানে নেই। যদিও মাতা হারি সমগ্র ইউরোপ জুড়েই অনেক সাংস্কৃতিক অনুষ্ঠানে অংশগ্রহণ করতেন তথাপি, কিছু সাংস্কৃতিক সংগঠন মাতা হারি প্রকৃত অর্থে নৃত্যে পারদর্শী ছিলেন না বলে মনে করত এবং তার সাথে কোন অনুষ্ঠান আয়োজন করতে উৎসাহী ছিল না।
১৯১২ সালের পর মাতা হারির ক্যারিয়ারের ভাঙন শুরু হয়।
গ্রেফতার ও বিচার
১৩ ফেব্রুয়ারি ১৯১৭, মাতা হারিকে Elysée Palace নামে একটি হোটেল কক্ষ থেকে গ্রেফতার করা হয়। ২৪ জুলাই গুপ্তচর বৃ্ত্তির দায়ে তার বিচার শুরু হয়। তার বিরুদ্ধে অভিযোগ ছিল গোপন সংবাদ পাচারের মাধ্যমে ৫০,০০০ ফরাসি সৈন্যকে হত্যার ঘটনায় জার্মানিকে সহায়তা করা। ধারণা করা হয় তার হোটেল কক্ষে অদৃশ্য কালি পাওয়া গিয়েছিল যা পরবর্তীতে তার বিরুদ্ধে অভিযোগ গঠনে সাহায্য করে। মাতা হারি দাবি করেছিলেন যে এই কালি ছিল তার মেক আপের সামগ্রী।
১৫ অক্টোবর ১৯১৭ সালে, ৪১ বছর বয়সে গুলি করে তার মৃত্যুদন্ড কার্য়কর করা হয়। ফায়ারিং স্কোয়াডে মাতা হারিকে বেঁধে রাখা হয়নি। এমনকি তিনি চোখ বাঁধতেও রাজি হননি। মৃত্যুর আগে তিনি ফায়ারিং স্কোয়াডের সৈন্যদের দিকে উড়ন্ত চুম্বন ‍ছুঁড়ে দেন। মাতা হারি নামে অর্থ “ভোরের চোখ”, এক ভোরেই তার মৃত্যু হয়।
৬৭তম ফিল্মফেয়ার পুরস্কার
৬৭তম ফিল্মফেয়ার পুরস্কার হল দ্য টাইমস গ্রুপ কর্তৃক প্রদত্ত ২০২১ সালের বলিউড চলচ্চিত্রের সেরাদের সম্মাননা প্রদানের আয়োজন।
পঙ্কজ ত্রিপাঠী ৮৩ ও মিমি চলচ্চিত্রের জন্য শ্রেষ্ঠ পার্শ্ব অভিনেতা বিভাগে দুটি মনোনয়ন লাভ করেন এবং দ্বিতীয় চলচ্চিত্রের জন্য পুরস্কার অর্জন করেন।
আয়োজন
৬৭তম ফিল্মফেয়ার পুরস্কার বিতরণী অনুষ্ঠিত হয় মুম্বইয়ের জিও ওয়ার্ল্ড সেন্টারে।এক সংবাদ সম্মেলনে ফিল্মফেয়ার ম্যাগাজিনের সম্পাদক জিতেশ পিল্লাই উল্ফ৭৭৭নিউজকে টাইটেল স্পন্সর হিসেবে ঘোষণা দেয়। অভিনেতা রণবীর সিং ও অর্জুন কাপুরকে অনুষ্ঠানের সঞ্চালক হিসেবে ঘোষণা দেওয়া হয়। নোরা ফাতেহি, ভিকি কৌশল, কার্তিক আর্যন, দিশা পাটানি, জাহ্নবী কাপুর, বরুণ ধবন ও কিয়ারা আডবানী অনুষ্ঠানে নৃত্য পরিবেশনা করবেন বলে জানানো হয়। এই অনুষ্ঠান ২০২২ সালের ৩০শে আগস্ট অনুষ্ঠিত হয় এবং ২০২২ সালের ৯ই সেপ্টেম্বর কালার্স টিভিতে প্রচারিত হবে।
জাতীয় প্রতিবন্ধী উন্নয়ন ফাউন্ডেশন
ইতিহাস
২০০৭ সালে ফখরুদ্দীন আহমেদের নেতৃত্বাধীন তত্ত্বাবধায়ক সরকার কর্তৃক এই ভিত্তিটি পুনর্গঠন করে। ১৬ মে ২০১৬ সালে বাংলাদেশ আওয়ামী লীগ সরকার সংস্কার ও পুনর্গঠন প্রক্রিয়া বাতিল করে। ২০১৩ সালে প্রতিবন্ধী ব্যক্তিদের রক্ষা করার জন্য প্রতিবন্ধী ব্যক্তির অধিকার ও সুরক্ষা আইন যুগোপযোগী করা হয়। ফাউন্ডেশন বাংলাদেশের অক্ষম শিক্ষার্থীদের জন্য বিশেষ বিদ্যালয় পরিচালনা করে।
কলোরাডো স্টেট হাইওয়ে ১১২
স্টেট হাইওয়ে ১১২ (এসএইচ ১১২) যুক্তরাস্ট্রের দক্ষিণাঞ্চলীয় কলোরাডোর একটি রাজ্য মহাসড়ক। ২৭.৮০২ মাইল(৪৪.৭৪৩কি.মি) দীর্ঘ রাস্তাটি ১৯১৬ সালে তৈরী করা হলেও ১৯২২ সালে নামকরণ করা হয়। রাস্তাটির পশ্চিমপ্রান্ত ডেল নরটির ইউএস ১৬০ থেকে শুরু হয়। সেখান থেকে রাস্তাটি দুই মাইল পথ পূর্বদিকে গিয়ে ইউএস ২৮৫ এর সাথে মিলিত হয় এবং অবশেষে হোপার এলাকার পশ্চিমে অবস্থিত সেন্টারের এসএইচ ১৭ তে গিয়ে সমাপ্ত হয়।
রাস্তার বিবরণ
রাস্তাটি ডেল নরটির ইউএস ১৬০ থেকে শুরু হয়। তারপর রাস্তাটি ওক স্ট্রিট হয়ে রিও গ্রান্ড শহর অতিক্রম করে উত্তর-পূর্ব দিকে মোড় নেয়। রাস্তাটি রিও গ্রান্ড-সোয়াচ কাউন্টি লাইন হয়ে উত্তর-পূর্ব দিকে চলতে থাকে। দ্রুতই রাস্তাটি কাউন্টিরুট ৩৭ ভেদ করে পূর্ব দিকে ইউএস ২৮৫ বরাবর চলে। তারপর এসএইচ ১১২ একটু পূর্বদিকে মোড় নিয়ে টুয়েল্ভ মাইল রোডের সাথে মিলিত হয়। পথিমধ্যে রাস্তাটি অনেকগুলো কাউন্টিরুট তৃনভূমি, শস্যক্ষেত পাড়ি দিয়ে চলতে থাকে।  এভাবে প্রায় ১২ মাইল অতিক্রম করে রাস্তাটি ইউএস ২৮৫ এর সাথে মিলিত হয় পূর্ব ডেল নরটিতে।
এরপর এসএইচ ১১২ শহরের সেন্টার হয়ে পূর্বদিকে বরাবর এইটথ স্ট্রিট অতিক্রম করে। এখানে একটি রেললাইন পাড়ি দিয়ে দক্ষিণে সুগার জংশনে চলে আসে। আরো পূর্বদিকে রাস্তাটি কৃষি জমি পেরিয়ে কাউন্টি রুট ১০০ এর সাথে মিলিত হয়, অবশ্য কাউন্টি রুট ১০০ দক্ষিণে এসএইচ ১৫  বরাবর চলতে থাকে। অবশেষে রাস্তাটি হোপার এলাকায় এসএইচ ১৭ তে মিলিত হয়ে সমাপ্ত হয়।
ইতিহাস
১৯১৬ সালে সেন্টার থেকে হোপার পর্যন্ত বিস্তৃত ১২ মাইল(১৯কি.মি.) দীর্ঘ রাস্তাটির নাম ছিল ১০-এস। এটি একটি আধাপাঁকা সড়ক ছিল। রাস্তার আরেকটি অংশ ছিল আধাপাঁকা, আলামোসা থেকে হোপার পর্যন্ত। ১৯১০ সালে কলোরাডো ডিপার্টমেন্ট অব ট্রান্সপোর্টেশান ডেল নরটি থেকে এসএইচ ৩৬ পর্যন্ত স্টেট হাইওয়ে ৬৮ তৈরী করে। এই রাস্তাটি  থেকে তখন রিও গ্রান্ড-সোয়াচ কাউন্টি লাইনের দুরত্ব ছিল  ছয় মাইল, পরে ১৯২০ সালে এদের সংযোগসড়ক তৈরীর কাজ শুরু হয়। তারপর ১৯২২ সালে এসএইচ৬৮ কে এসএইচ ১১২ নামকরণ করা হয়, যেটি ছিল ডেল নরটি থেকে হোপার পর্যন্ত বিস্তৃত।
১৯৩০ সালে রাস্তাটির ডেল নরটি থেকে কাউন্টি থেকে কাউন্টি লাইন পর্যন্ত পাকাঁ সড়কে পরিনত করা হয়। সান লুইস ভ্যালি এলাকার জন্য ভালো সড়কের প্রয়োজনে এসএইচ ১১২ কে ১৯৪৬ সালের দিকে পুরোপুরি বাঁধাই করার সিদ্ধান্ত নেয়া হয়। আর এই কাজে রিওগ্রান্ড এবং সোয়াচ কাউন্টি অর্থায়ন করে। তারপর ১৯৪৭ সাল থেকে রাস্তাটি অপরিবর্তিত অবস্থায় বিদ্যমান।
আব্দুল হামিদ (আইনজীবী)
আব্দুল হামিদ বাঙালি আইনজীবী, শিক্ষাবিদ ও রাজনীতিবিদ যিনি মিনিস্টার আব্দুল হামিদ নামে পরিচিত ছিলেন। তিনি ব্রিটিশ ভারতের আসাম ব্যবস্থাপক সভার সদস্য-সভাপতি ও শিক্ষা মন্ত্রী ছিলেন। ১৯৪৭ থেকে ১৯৫৪ সাল পর্যন্ত তিনি পূর্ব পাকিস্তানের শিক্ষামন্ত্রী ছিলেন। তিনি মৃত্যুবরণ করেছেন।
প্রাথমিক ও পারিবারিক জীবন
আব্দুল হামিদ সিলেটের পাঠানটুলায় জন্মগ্রহণ করেন। তাঁর বাবা আব্দুল কাদের ছিলেন মৌলভী আব্দুল করীমের ভাই। তাঁর বোন হাফিজা বানু ছিলেন আইনজীবি আবু আহমদ আব্দুল হাফিজ সাহেবের মা এবং বাংলাদেশের সাবেক অর্থমন্ত্রী আবুল মাল আবদুল মুহিত, পররাষ্ট্রমন্ত্রী আবুল কালাম আব্দুল মোমেন ও জাতীয় অধ্যাপক শাহলা খাঁতুনের দাদী।
রাজনৈতিক জীবন
আব্দুল হামিদ ১৯২৪ থেকে ১৯৩৭ সাল পর্যন্ত ব্রিটিশ ভারতের আসাম ব্যবস্থাপক সভার সদস্য-সভাপতি ও শিক্ষা মন্ত্রী ছিলেন। ১৯৪৭ থেকে ১৯৫৪ সাল পর্যন্ত তিনি পূর্ব পাকিস্তানের শিক্ষামন্ত্রী ছিলেন।
সিলেটের পাঠানটুলায়  'মিনিস্টার আব্দুল হামিদ রোড' নামে তার নামে একটি রাস্থা ও মাছিমপুরে আব্দুল হামিদ সরকারি প্রাথমিক বিদ্যালয় একটি স্কুল আছে।
পেরিয়ে
255px|thumb|left|একটি ৭৫০ মিলি পেরিয়ে বোতল (কাচের তৈরি) পেরিয়ে ফ্রান্সের গার দেপার্ত্যমঁ-র ভের্গেজে অবস্থিত একটি ঝর্ণাধারা থেকে প্রাপ্ত খনিজ পানি দিয়ে প্রস্তুত বোতলজাত পানীয়ের একটি ব্র্যান্ড।
ইউরোপে পানীয়টি ১ লিটার, ৭৫০ মিলিলিটার ও ৫০০ মিলিলিটার বোতলে এবং ৩৩০ মিলিলিটার ক্যানে পাওয়া যায়। সব পেরিয়ে বোতলগুলি সবুজ রঙের এবং একটি বিশেষ আকৃতিবিশিষ্ট। বোতলগুলি কাচের তৈরি, তবে ২০০১ সাল থেকে প্লাস্টিকের বোতলেও এটি পাওয়া যাচ্ছে।
পেরিয়ে পানীয়গুলি পাঁচটি স্বাদে পাওয়া যায়। স্বাদহীন এবং দুই ধরনের লেবুর স্বাদবিশিষ্ট মোট তিন ধরনের পেরিয়ে বহুদিন ধরে বিক্রি হচ্ছিল। অধুনা লেবুর আরেক রকমের স্বাদে এবং গোলাপী গ্রেপফ্রুট স্বাদের দুইটি নতুন ফ্লেভার বেরিয়েছে।
দক্ষিণ ফ্রান্সের যে ঝর্ণাটি থেকে পেরিয়ের পানি নেওয়া হয়, সেটির নাম লে বুইয়াঁ। এটি রোমান আমল থেকেই একটি স্পা হিসেবে পরিচিত। স্থানীয় ডাক্তার লুই পেরিয়ে ১৮৯৮ সালে ঝর্ণাটি কিনে নেন এবং এখানকার পানি বোতলে ভরে বিক্রি করা শুরু করেন। তিনি পরে স্যার সেইন্ট-জন হার্মসওয়ার্থ নামের এক ব্রিটিশ ধর্নাঢ্য ব্যক্তির কাছে ঝর্ণাটি বেচে দেন। হার্মসওয়ার্থ বিশেষ আকৃতির সবুজ বোতলে পানীয়টি বিক্রি করা শুরু করেন এবং ইংল্যান্ড ও আমেরিকায় জোর প্রচারণা চালান। বিজ্ঞাপনগুলিতে পেরিয়ে-কে খনিজ পানির শ্যাম্পেইন হিসেবে বর্ণনা করা হয়। সেসময় ইংল্যান্ড-আমেরিকাতে ফরাসি জিনিসের বেশ কদর ছিল।
সৌদি আরবে নারীর অধিকার
সৌদি আরবে নারীর অধিকার হল নারীদের বিভিন্ন বিষয়, তাদের ব্যক্তিগত মর্যাদা এবং তাদের সামাজিক অবস্থার সাথে সম্পর্কিত আইন। আগস্ট ২০১৯ সালে এই সংস্কারমূলক অধিকার বাস্তবায়ন শুরু হয় এবং ১৯৭৯ সালে সেটা ধর্মীয় ভাবধারায় চালু হয়। ২০১৩ সালে সৌদি আরবকে লিঙ্গ সমতার বিচারে দেশসমূহের তালিকায় অন্তর্ভক্ত করা হয়।  ২০১৮ সালেরপরে সৌদি আরব পরবর্তী সংস্কারগুলির ফোরামে চাকরি ও শিক্ষায় ৫৯% সমতা রাখে। সৌদি আরব ছিল সর্বশেষ দেশ যারা নারীদের ভোট এবং পদে অংশগ্রহণের অধিকার স্বীকৃতি দেয়। সৌদি বাদশাহ আব্দুল্লাহ বিন আবদুল আজিজ আল সৌদ ২০১১ সালে ঘোষণা করেছিলেন যে নারীরা ২০১৫ সালের সৌদি পৌরসভা নির্বাচনে অংশগ্রহণ করতে পারবে। সৌদি শুরা কাউন্সিলেও নারীদের নিয়োগ দেওয়া হচ্ছে। গত ২৮ বছরে ১৪% নারী ক্ষমতায় হয়েছে। ২০১৮ ও ২০১৯ সালে সৌদি মহিলাদের চাকরিতে ২৩% অংশগ্রহণ বেড়েছে।   যেটা ২০৩০ সালে তা ৩০% উন্নতি হবে। বাদশাহ আবদুল্লাহ   শিক্ষায় কিছু প্রতিষ্ঠানে যে পরিবর্তন শুরু করেছিলেন তা রক্ষণশীল ইসলামের প্রতিনিধিত্ব করে ফলে আজ শুরা পরিষদের ৩০% নারী সদস্য। বিয়ের সময় মহিলাদের গড় বয়স ২৫ বছর করা হয়।  বাদশাহ সালমানের শাসনামলে নারীরা অধিকতর অধিকার লাভ করেন, যিনি ব্যাপক সংস্কার পরিবর্তন করেন যা ২০১৮ সালের জুন মাসে নারীদের গাড়ি চালানোর অনুমতি দেয়।, আগস্ট ২০১৯ সালে ২১ বছরের নারীর জন্য অভিভাবক ছাড়া বিদেশ ভ্রমণ অনুমতি দেয়। এর দু’মাস পরে আবার তা বাতিল করে।
২০০৯ সালে প্রকাশিত জাতিসংঘের সাধারণ পরিষদের মানবাধিকার কাউন্সিলের প্রতিবেদনে বলা হয়েছে যে, নারীর অধিকারের ক্ষেত্রে পরিমিত সংস্কার হয়েছে এবং তাদের শালীনতা নারীর অধিকারের উন্নতিতে উল্লেখযোগ্য প্রভাব ফেলেছে, বিশেষ করে শিক্ষার ক্ষেত্রে, কিন্তু কর্মক্ষেত্রে মহিলাদের অংশগ্রহণে সফলতা আসেনি। নারীরা নিজেদের সিদ্ধান্ত গ্রহণو লিঙ্গ সমতা ইত্যাদি ক্ষেত্রে অসুবিধায় আছে। পুরুষের শাসন সমাজ এবং কর্মক্ষেত্রে প্রাপ্তবয়স্ক হিসেবে নারীর সমঅধিকার এবং আইনি সক্ষমতার প্রতি চ্যালেঞ্জ রয়েছে। প্রতিবেদনে আরো উল্লেখ করা হয়েছে যে, নারীদের স্বায়ত্তশাসন এবং অর্থনৈতিক স্বাধীনতার অভাব ছাড়াও, বিবাহবিচ্ছেদ এবং শিশুদের উপর অভিভাবকত্ব সম্পর্কিত বিচারিক চর্চায় ত্রুটি রয়েছে, কিন্তু এতে আইনি স্বচ্ছতার অভাব রয়েছে এবং এই বিষয়গুলি বিচারকদের বিবেচনার উপর ছেড়ে দেযো হয়। যদিও নারীর প্রতি সহিংসতা একটি পাবলিক পলিসি ইস্যু হয়ে উঠেছে, এবং বিবাহবিচ্ছেদ ছাড়াও প্রাথমিক ও জোরপূর্বক বিয়ের মতো দিকগুলি সচারাচর হয়।
যে দশকে মানবাধিকার কাউন্সিলের রিপোর্ট জারি করা হয়েছিল তার পরবর্তী দশকে, নারীর অধিকার সম্পর্কিত আইনি ও বিচারিক দিকটি সংস্কারের সিদ্ধান্তের দরকার ছিল, যার মধ্যে সবচেয়ে উল্লেখযোগ্য ছিল মামলা মোকদ্দমার সময় মহিলাদের সন্তানদের সহায়তা করার জন্য একটি তহবিলের অনুমোদন যা বৈবাহিক বিরোধের সময়সীমা নিরুপন করে। রেজিস্টারি বিবাহতে স্ত্রীরাও বিবাহ চুক্তির একটি অনুলিপি পাওয়ার অধিকার রাখে এবং অনুমোদিত ব্যক্তিকে মৌখিকভাবে তার অনুমোদন শুনতে হবে। নারী ও শিশুর হেফাজতের বিধান বাস্তবায়নের জন্য সরকার অনুমতি প্রদান করে এবং নারীদেরকে অভিভাবক ছাড়া বিচার বিভাগগুলিতে প্রবেশের অনুমতি দেয়। সেইসাথে তাদের শিশুদের হেফাজত করার অনুমতি দেয়। এছাড়াও মন্ত্রণালয় সেই বিধিগুলি বাস্তবায়ন বাতিল করেছে যা স্ত্রীকে তার স্বামীর বাড়িতে ফিরে যেতে বাধ্য করে।
২০১৯ ফিফা মহিলা বিশ্বকাপ
থাম্ব|২০১৯ ফিফা মহিলা বিশ্বকাপ, যোগ্য দেশ এবং তাদের অর্জন ২০১৯ ফিফা মহিলা বিশ্বকাপ হল মহিলাদের আন্তর্জাতিক ফুটবল প্রতিযোগিতা ফিফা মহিলা বিশ্বকাপের ৮ম আসর, যা ফিফা কর্তৃক প্রতি চার বছর পর পর আয়োজিত হয় এবং এতে ফিফার ২৪টি সদস্য সংস্থার জাতীয় মহিলা ফুটবল দল প্রতিদ্বন্দ্বিতা করছে। এটি ২০১৯ সালের ৭ জুন হতে ৭ জুলাই ফ্রান্সের ৯টি শহরে একযোগে অনুষ্ঠিত হয়েছে।
সৌদি আরবে নারীর অধিকার
পটভূমি
সৌদি সমাজের বাস্তবতায়,কুরআন এবং সুন্নাহর দৃষ্টিভঙ্গিতে সৌদি আরবের সংবিধানকে গুরুত্ব দেয় এবং সৌদি কাউন্সিল অফ সিনিয়র স্কলাররা দেশে তা প্রয়োগ করার আগে আইনি বিষয়গুলো অধ্যয়ন করে। সরকার নারীদের গাড়ি চালানোর সিদ্ধান্তকে সমর্থন করে এবং জোর দিয়ে বলে যে এ নীতিটি অনুমতিযোগ্য।
২০১৯ ফিফা মহিলা বিশ্বকাপ
২০১৫ সালের মার্চে অনুষ্ঠিত এক নিলামের মাধ্যমে ফ্রান্সকে স্বাগতিক রাষ্ট্র হিসেবে নির্বাচন করা হয়। ফ্রান্স ফিফা মহিলা বিশ্বকাপের জন্য এবারই প্রথম আয়োজক হওয়ার সৌভাগ্য অর্জন করে, যা ইউরোপীয় রাষ্ট্রসমূহের মধ্যে তৃতীয়। মার্কিন যুক্তরাষ্ট্র ২০১৫ সালে কানাডা বিশ্বকাপের বর্তমান চ্যাম্পিয়ন হিসেবে প্রতিযোগিতায় অংশগ্রহণ করেছিল। ফিফা মহিলা বিশ্বকাপের ইতিহাসে এবারই প্রথম ভিডিও অ্যাসিসটেন্ট রেফারি (ভিএআর) পদ্ধতি ব্যবহার করা হয়।
সৌদি আরবে নারীর অধিকার
অভিভাবকত্ব এবং অভিভাবকত্ব ব্যবস্থা
আগস্ট ২০১৯ সালে, সৌদি আরব কিছু আইন,ঐতিহ্য এবং সামাজিক রীতি অনুসারে পুরুষ অভিভাবকত্ব কর্তৃপক্ষকে সীমাবদ্ধ করার জন্য কার্যকর ব্যবস্থা গ্রহণ শুরু করে, যেমন ভ্রমণ, বিবাহ, ব্যবসার মতো বেশ কয়েকটি ব্যক্তিগত ক্ষেত্রে মহিলাদের উপর অভিভাবকত্বের অধিকার। ২১ এপ্রিল ২০০৮ এ হিউম্যান রাইটস ওয়াচ কর্তৃক জারি করা একটি প্রতিবেদনে ইঙ্গিত করা হয়েছিল যে, সৌদি আরবে মহিলাদের অধিকার সম্পর্কে "সবচেয়ে খারাপ" দিক তুলে ধরা হয়েছিল। সৌদি সরকার নারীদের সম্পর্কিত বেশ কয়েকটি শর্ত সংশোধন করেছে, মহিলাদের পরিচয়পত্রের মালিক হতে উৎসাহিত করছে এবং তাদের স্বাস্থ্যসেবা পাওয়ার জন্য আইন জারি করেছে।
২০১৯ ফিফা মহিলা বিশ্বকাপ
২০১৫ কানাডা সংস্করণ জয়ের পরে আমেরিকা ডিফেন্ডিং চ্যাম্পিয়ন হিসাবে প্রতিযোগিতায় প্রবেশ করেছিল এবং ফাইনালে নেদারল্যান্ডসকে ২-০ ব্যবধানে পরাজিত করে তাদের শিরোপা সফলভাবে রক্ষা করেছিল। এ বিজয়ের ফলে তারা তাদের চতুর্থ শিরোনাম অর্জন করে এবং জার্মানি পরে তারা দ্বিতীয় দল হিসেবে সফলভাবে এই শিরোপা ধরে রেখেছে।
সৌদি আরবে নারীর অধিকার
অভিভাবকত্ব এবং অভিভাবকত্ব ব্যবস্থা
২০১৯ সালে মন্ত্রীসভায় সিদ্ধান্ত নেয় হয় যে নারীরা ভ্রমণ, চাকরি এবং সামাজিক বীমা সংক্রান্ত বিধিমালায় সুযোগ দেয়। ২১ বছর হলেই নারীরা বিদেশ ভ্রমণ করতে পারবে। জন্মনিবন্ধন চালু করেو নাবলকের লালানপালনের ক্ষেত্রে নর-নারীর মাঝে কোনো পার্থক্য করেনি। এবং পরিবারে সমান অধিকার দিয়েছে।
২০১৯ ফিফা মহিলা বিশ্বকাপ
স্বাগতিক নির্বাচন
২০১৪ মার্চে ফিফা ঘোষণা করেছিল যে ২০১৯ ফিফা মহিলা বিশ্বকাপের জন্য নিলাম শুরু হয়েছে। প্রতিযোগিতা আয়োজনে আগ্রহী সদস্য রাষ্টসমূহকে ১৫ এপ্রিল ২০১৪ এর মধ্যে দরপত্র জমা দিতে হবে এবং ৩১ অক্টোবর ২০১৪ এর মধ্যে নিলামের সম্পূর্ণ দলিল সরবরাহ করতে হবে। নীতিমালা অনুসারে, ফিফার ২০১৯ মহিলা বিশ্বকাপ এবং ২০১৮ ফিফা অনূর্ধ্ব-২০ মহিলা বিশ্বকাপ একই সদস্য ফেডারেশন দ্বারা আয়োজনকে প্রাধান্য দিয়েছিল, তবে প্রতিটি প্রতিযোগিতা আয়োজনের জন্য আলাদাভাবে পুরস্কারের অধিকার সংরক্ষণ করেছে।
সৌদি আরবে নারীর অধিকার
চাকরি
সৌদি নারীরা বিভিন্ন পেশায় জড়িত। তারা চাকরি ছাড়াও যেগুলি বিপজ্জনক এবং ক্ষতিকারক কাজ হরে, যেমন খনিতে কাজ। ১৪২৫ সালে, সৌদি মন্ত্রীদের কাউন্সিল সৌদি মহিলাদের দোকানে কাজ সীমিত করার সিদ্ধান্ত নেয়, তাদের সামনে কাজের ক্ষেত্র সংকীর্ণ হয় এবং ২০১৩ সালে মহিলাদের মধ্যে বেকারত্বের হার ৮০%-এ পৌঁছে, যা সৌদি আরবকে শ্রম বাজারে নারীদের অংশগ্রহণ সম্প্রসারণের জন্য বেশ কয়েকটি সিদ্ধান্ত জারির বার্তা দিয়েছে। আন্তর্জাতিক আইন সংস্থার বিশ্লেষণ অনুসারে, ২০১৮ সালে সৌদি আরবে ১৫ বছরেরও বেশি কাজের মহিলাদের সংখ্যা ২২.৩ % হয়েছে। তবুও পুরুষ এবং মহিলাদের মধ্যে সমান বেতন এবং কাজের সময় সম্পর্কিত আইনের অনুপস্থিতি মহিলাদের কর্মসংস্থানের সুযোগ কমাতে অবদান রাখে।
২০১৯ ফিফা মহিলা বিশ্বকাপ
স্বাগতিক নির্বাচন
প্রাথমিকভাবে পাঁচটি দেশ প্রতিযোগিতা আয়োজনের আগ্রহ দেখিয়েছিল: ইংল্যান্ড, ফ্রান্স, দক্ষিণ কোরিয়া, নিউজিল্যান্ড ও দক্ষিণ আফ্রিকা। ইংল্যান্ড এবং নিউজিল্যান্ড উভয়ই এপ্রিল ২০১৪ এর সময়সীমার মধ্যে আগ্রহ প্রকাশ করে, কিন্তু ২০১৪ সালের জুনে তারা ঘোষণা করেছিল যে তারা প্রত্যেকে আর অগ্রসর হবে না।
সৌদি আরবে নারীর অধিকার
চাকরি
সৌদি নারীরা চলাচল, শিশু পরিচর্যা সম্পর্কিত কিছু ক্ষেত্রে প্রতিবন্ধকতার মুখোমুখি হয়েছিল। এজন্য সরকারি ও বেসরকারি সংস্থা দায়ি ছিল। জুলাই ২০১৯ এর শেষে মন্ত্রিসভায় সিদ্ধান্ত গ্রহণ করা হয় যে, অবসর গ্রহণের বয়স, কাজের ক্ষেত্রে নারী -পুরুষের সমতা, কাজের সংজ্ঞা এবং কর্মীর সংজ্ঞায়  সমতা অন্তর্ভুক্ত করা হয়।
গফরগাঁও
গফরগাঁও নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
২০১৯ ফিফা মহিলা বিশ্বকাপ
মাঠ
১২টি শহর আয়োজক প্রার্থী ছিল। ২০১৭ সালের ১৪ জুন ৯টি স্টেডিয়াম চূড়ান্তভাবে নির্বাচিত করা হয়; নানটেসের স্তাদে দে লা বউজোয়ার, ন্যান্সির স্তাদে মার্সেল পিকট, ও স্তাদে ডি ল'আবে-ডেসচ্যাম্পস বাতিল করা হয়েছিল।
গ্রুপ পর্ব
প্রতিযোগিতার ম্যাচসমূহের সময়সূচি ৮ ফেব্রুয়ারি ২০১৮ সালে প্রকাশ করা হয়েছিল।চূড়ান্ত ড্র করার পরে ফিফা দলগুলোকে সাতটি গ্রুপে ভাগ করে কিক অফ টাইম সমন্বয় করেছিল।
প্রতিটি গ্রুপের শীর্ষ দুইটি দল এবং চারটি সেরা তৃতীয় স্থান অর্জনকারী দল গ্রুপ ১৬-তে খেলার যোগ্যতা অর্জন করে। খেলার সকল সময় ফ্রান্সের স্থানীয় সময় অনুযায়ী দেওয়া রয়েছে (ইউটিসি−২)।
টাইব্রেকার
গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে। 1. সকল গ্রুপ ম্যাচে অর্জিত পয়েন্ট (জয়ের জন্য ৩ পয়েন্ট, ড্র করলে ১ পয়েন্ট করে এবং পরাজিতর কোন পয়েন্ট নেই);
2. সকল গ্রুপ ম্যাচের গোল পার্থক্য;
3. সকল গ্রুপ ম্যাচে গোল করার সংখ্যা;
যদি দুই বা ততোধিক দল তারপরেও পয়েন্ট তালিকায় সমান অবস্থানে থাকে, তবে নিম্নে বর্ণিত উপায়ে তাদের দলীয় অবস্থান নির্ধারিত হবে। 1. যে দলগুলো সমান অবস্থানে আছে, গ্রুপ পর্বে তাদের মধ্যেকার ম্যাচে অর্জিত পয়েন্ট;
2. যে দলগুলো সমান অবস্থানে আছে, গ্রুপ পর্বে তাদের মধ্যেকার ম্যাচের গোল পার্থক্য;
3. যে দলগুলো সমান অবস্থানে আছে, গ্রুপ পর্বে তাদের মধ্যেকার ম্যাচে গোল করার সংখ্যা;
• পরোক্ষ লাল কার্ড (দ্বিতীয় হলুদ কার্ড): ৩ পয়েন্ট কাটা হবে;
• সরাসরি লাল কার্ড: ৪ পয়েন্ট কাটা হবে;
• হলুদ কার্ড ও সরাসরি লাল কার্ড: ৫ পয়েন্ট কাটা হবে;
5. ফিফা আয়োজক কমিটি কর্তৃক ভাগ্য নির্ধারণী
৩য় স্থান অর্জনকারী দলসমূহের ক্রমস্থান
ছয়টি গ্রুপের ছয়টি বিজয়ী দল এবং ছয়টি রানার্সআপ দলের সাথে সেরা চারটি তৃতীয় স্থান অর্জনকারী দল নকআউট পর্বে উন্নীত হয়েছিল ।
নকআউট পর্ব
নকআউট পর্বে যদি কোন খেলায় নির্দিষ্ট ৯০ মিনিট সময়ের পরে দলীয় স্কোরে সমতা বজায় থাকে, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। যদি এতেও স্কোরে সমতা বজায় থাকে, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।
সৌদি আরবে নারীর অধিকার
রাজনৈতিক এবং সাধারণ কাজে অংশগ্রহণ
২০১৩ সালের ১২ডিসেম্বর, একটি রাজকীয় ডিক্রি জারি করা হয়েছিল যাতে বলা হয়েছিল যে, শুরা কাউন্সিলের সদস্যপদের পূর্ণ অধিকার সহ মহিলাদের সদস্য হওয়া উচিত এবং তাদের সদস্যপদ আসনের ন্যূনতম ২০% ভাগ পূর্ণ হওয়া উচিত। বর্তমান কাউন্সিলের ১৫০ এর মধ্যে  ৩০ জন নারী সদস্য আছে।  নারীরা  পৌরসভা পরিষদে প্রার্থিতা হতে পারে।  সৌদি নারীরা সরকারি চাকরিতে উচ্চ পদে অধিষ্ঠিত,  ভালো সংগঠন বা সমিতি যেমন চেম্বার অব কমার্স, সাহিত্যিক ক্লাব এবং সামাজিক সেবা সমিতিতে গুরুত্বপূর্ণ অংশীদার হয়ে উঠেছে। ২০২০ সালে, মক্কা ও মদিনার দুটি পবিত্র মসজিদের বিষয়গুলির জন্য সৌদি আরব কর্তৃপক্ষ বিভিন্ন সেক্টরে সভাপতি পদে দশজন নারীকে  নিয়োগ দেয়।
নারীদের গাড়ি চালানো
সৌদি আরব বিশ্বের একমাত্র দেশ যা মহিলাদের গাড়ি চালানোর অনুমতি দেয়নি এবং শহরগুলিতে কঠোর নিষেধাজ্ঞা অব্যাহত ছিল। ২৬ সেপ্টেম্বর২০১৭ সালে রাজা সালমান বিন আবদুল আজিজ একটি রাজকীয় আদেশ জারি করে নারীদের সাম্রাজ্যের অভ্যন্তরে গাড়ি চালানোর অনুমতি দেয়। ট্রাফিক আইন এবং এর নির্বাহী প্রবিধানের বিধান প্রয়োগ করে দিয়ে ড্রাইভিং লাইসেন্স প্রদান সহ - পুরুষ এবং মহিলাদের সমানভাবে অধিকার দেয়।